Josef Neuner

**Josef Neuner** (1908–2009) var en jesuitt og katolsk teolog. Han var en av forfatterne av konsilsdekretet *[[Nostra Aetate]]*. Han virket for det meste i India, og var Moder Teresas sjelesørger.
## Liv og virke
### Jesuitt
Etter at han ble uteksaminert fra jesuittkollegiet *Stella Matutina*, gikk Josef Neuner inn i novisiatet til den sørtyske provinsen av Jesu Selskap i Feldkirch. Etter novisiatet studerte han filosofi i Pullach i Bayern, og teologi ved jesuittuniversitetet i Valkenburg i Nederland.

### Prest
I 1936 ble han ordinert til prest. I 1944 avla han sine siste løfter. 
### India
Ønsket hans om å reise på misjon ble først avvist, men i 1938 kunne han reise til Bombay i Britisk India, hvor han ble ansvarlig for presteopplæringen.

Etter utbruddet av andre verdenskrig ble han internert som tysk statsborger i en britisk interneringsleir i India fra 1939 til 1946, hvor han lærte sanskrit og studerte Bhagavad Gita, Upanishadene og den indiske filosof og politiker S. Radhakrishnan.

Etter krigens slutt mottok han sin doktorgrad i religionsvitenskap fra Det pavelige gregorianske universitet i Roma med sin avhandling «The Sacrificial Doctrine of the Bhagavad Gita» og underviste fra 1948 og fremover i dogmatikk ved det nystiftede *De Nobili College* og ved *Jnana Deepa Vidyapeeth* (pavelig athenæum).

Som kondilsteolog (*peritus*) for biskopen av Pune, Andrew Alexis D’Souza, deltok han på Det andre Vatikankonsil. Han var spesielt aktiv i kommisjonene for misjon, presteopplæring og ikke-kristne religioner. Han regnes som forfatteren av konsilsdekretet *Nostra Aetate* ('I vår tid'), som fastsetter Den katolske kirkes stilling overfor ikke-kristne religioner. Dekretet markerte en distanse fra tidligere eksklusive og anti-jødiske krav på sannhet.

Josef Neuner og medbroren Heinrich Roos S.J. ble kjent med sitt vitenskapelige arbeid *The Faith of the Church in the Documents of the Doctrine Proclamation*, som omtales som «Neuner-Roos» (forkortet NR) og ble et standardverk for katolsk teologisk undervisning.

Han virket som Moder Teresas sjelesørger.

Etter at Neuner feiret sin 100-årsdag i 2008, fortsatt fysisk sterk og mentalt våken, døde han i en alder av 101 år den  3. desember 2009 i Sanjeevan-klosteret i Pune.
## Skrifter i utvalg
* Josef Neuner, Rosemarie Steinbauer: *Hinduismus und Christentum.* Herder, 1962.
* Josef Neuner, Felix Alfred Plattner: *Kongress zwischen zwei Zeiten.* Echter, 1965.
* Josef Neuner: *Mein Leben mit Christus gestalten.* Echter, 1988, ISBN 3429011213.
* Josef Neuner, Heinrich Roos, Karl Rahner, Karl-Heinz Weger: *Der Glaube der Kirche in den Urkunden der Lehrverkündigung.* 13. Auflage, Pustet, Regensburg 1992, ISBN 3791701193.
* *Der indische Joseph. Erinnerungen aus meinem Leben.* Quelle, 2005, ISBN 3852410088.

## Film
* *Der Auftrag – Die Suche nach innerer Freiheit.* Buch und Regie Norbert Busè, Deutschland/Indien 2000, 30 Minuten.

## Litteratur
* Christoph Vallaster: *Josef Neuner SJ. Ein Vermittler indischer Geistigkeit.* I: *Montfort Vierteljahresschrift für Geschichte und Gegenwart Vorarlbergs.* Jg. 30, 1978, Heft 3, s. 173–175.

## Eksterne lenker
* 
* ''Indienmissionar P. Josef Neuner SJ feiert 100sten Geburtstag''
* ''Ein Zeuge für die Wahrheit! Unser Ehrendoktor Pater Josef Neuner SJ erhält das Goldene Ehrenzeichen des Landes Vorarlberg''

## Referanser